section_heading: Lille
paragraph_text: Tijekom sezone 2004./05. Lichtsteiner je prešao u francuski Lille te je odmah prve sezone postao stalni član francuske momčadi, a s Lilleom je te sezoe izborio treće mjesto i kvalifikacije za Ligu prvaka. Zadnja sezona u Francuskoj bila je razočaravajuća za Stephana čiji je klub izgubio mjesto u europskim natjecanjima za samo jedan bod. No te je sezone Stephan zabio 4 pogotka, što je najviše u jednoj sezoni u njegovoj dosadašnjoj karijeri.